**Investeşte în oameni!**

Proiect cofinanţat din Fondul Social European prinProgramul Operaţional Sectorial Dezvoltarea Resurselor Umane 2007 – 2013

Axa prioritară **1 „Educaţia şi formarea profesională în sprijinul creşterii economice şi dezvoltării societăţii bazate pe cunoaştere”**

Domeniul major de intervenţie **1.2 „Calitate în învăţământul superior”**

**Titlul proiectului „Dezvoltarea şi consolidarea culturii calităţii la nivelul sistemului de învăţământ superior românesc - QUALITAS”**

Contract POSDRU/155/1.2/S/141894

***A ) CERINŢE NORMATIVE OBLIGATORII***

|  |  |
| --- | --- |
| I. CADRUL JURIDIC DE ORGANIZARE ŞI FUNCŢIONARE, misiunea şi obiectivele INSTITUŢIEI | ***CONSTATĂRI*** (*se vor consemna fapte, fără a se face aprecieri*) |
| *1. Instituţia de învăţământ superior are statut juridic propriu, stabilit prin actul de înfiinţare.* |  |
| *2. Misiunea didatică şi de cercetare ştiinţifică a instituţiei este bine precizată, aceasta are obiective clare şi realizabile, cu respectarea normelor legale.* |  |
| *3. Misiunea instituţiei de învăţământ superior conţine şi elemente de specificitate şi oportunitate, în concordanţă cu cadrul naţional al calificărilor.* |  |
| **II. MISIUNEA ŞI OBIECTIVELE PROGRAMULUI DE STUDII** |  |
| *1. Misiunea programului este în concordanţă cu denumirea acestuia, precum şi cu domeniul de studii de licenţă în care se încadrează.* |  |
| *2. Competenţele scontate ale absolvenţilor sunt riguros definite şi corespund calificării declarate.* |  |
| *3. Calificarea absolvenţilor corespunde cadrului naţional al calificărilor (nomenclatorului ocupaţiilor din România), în vigoare la data evaluării externe (se va specifica denumirea şi codul calificării).* |  |
| **III. PERSONALUL DIDACTIC** |  |
| *1. Personalul didactic îndeplineşte cerinţele legale pentru ocuparea posturilor didactice.* |  |
| *2. Personalul didactic titularizat în instituţia de învăţământ superior unde are funcţia de bază este luat în considerare la acreditare pentru o singură normă didactică, constituită conform legii.* |  |
| *3. Personalul didactic titularizat în învăţământul superior nu poate acoperi, într-un an universitar, mai mult de trei norme didactice (cf.legii 1/2011), indiferent de instituţia de învăţământ în care îşi desfăşoară activitatea.* |  |
| *4. Personalul didactic titularizat în învăţământul superior conform legii, pensionat la limita de vârstă sau din alte motive, acoperă o singură normă didactică în instituţia respectivă de învăţământ superior.* |  |
| *5a. Cel puţin 70 % din totalul posturilor din statul de funcţii, constituite conform normativelor legale, sunt acoperite cu cadre didactice titularizate în învăţământul superior conform normelor legale, cu norma de bază în universitate sau cu post rezervat.**5b. Dintre aceste cadre didactice cel puţin 25 % sunt profesori universitari şi conferenţiari universitari, dar nu mai mult de 50 %.* |  |
| *6. Numărul de cadre didactice titularizate în învăţământul superior, conform normelor legale, este cel rezultat ţinându-se seama atât de posturile întregi din statele de funcţii, cât  şi de fracţiunile de posturi pe care le acoperă acestea în structura sau programul respectiv.* |  |
| *7. Personalul didactic asociat care nu este titularizat în învăţământul superior, ocupă temporar un post vacant din statul de funcţii al instituţiei de învăţământ superior supuse evaluării de către ARACIS numai dacă satisface cerinţele legale pentru ocuparea postului respectiv.* |  |
| *8. Titularii de disciplină trebuie să aibă titlul ştiinţific de doctor în domeniul disciplinelor din postul ocupat; celelalte cadre didactice trebuie să aibă pregatirea iniţială şi competenţe în domeniul disciplinei predate.* |  |
| *9.**Titularii de disciplină trebuie să facă dovada că au elaborat cursuri şi alte lucrări necesare procesului de învăţământ, care acoperă integral problematica disciplinei respective, prevăzută în fişa disciplinei.* |  |
| *10. Conducerea instituţiei de învăţământ superior asigură multiplicarea lucrărilor sus-menţionate şi punerea lor la dispoziţia studenţilor într-un număr corespunzător, tipărite sau în format electronic.* |  |
| *11. Cadrele didactice asociate au obligaţia de a face cunoscut, prin declaraţie scrisă, conducătorului instituţiei la care au funcţia de bază, precum şi celei la care sunt asociate, numărul orelor didactice prestate prin asociere.* |  |
| *12. Cadrele didactice care ocupă posturi de asistent trebuie să aibă pregătire psiho-pedagogică şi metodică atestată.* |  |
| *13. Cadrele didactice cu gradul de profesor universitar, specialişti de înaltă clasă într-un anumit domeniu, care au depăşit vârsta de pensionare, nu trebuie să acopere mai mult de 20 % din numărul total de posturi din statul de funcţii.* |  |
| *14. Personalul de conducere al instituţiei de învăţământ superior (rector, prorector, decan, prodecan, precum şi director (şef) de departament) sunt cadre didactice titularizate în învăţământul superior, cu norma de bază în instituţie, respectiv structura internă de conducere la care funcţionează, sunt profesori sau conferenţiari universitari titulari şi nu se află în condiţii de rezervare a postului.* |  |
| *15. Instituţia de învăţământ superior asigură acoperirea pe cel puţin un ciclu de licenţă a activităţilor prevăzute la disciplinele din planul de învăţământ al programului evaluat, cu cadre didactice care îndeplinesc cerinţele menţionate mai sus.* |  |
| **IV. CONŢINUTUL PROCESULUI DE ÎNVĂŢĂMÂNT** |  |
| *1. Planul de învăţământ cuprinde discipline fundamentale, discipline de specialitate în domeniu şi discipline complementare, grupate la rândul lor în discipline obligatorii, opţionale şi facultative, în conformitate cu cerinţele normative stabilite pe plan naţional.* |  |
| *2. Disciplinele de studiu din planul de învăţământ sunt prevăzute într-o succesiune logică şi trebuie să definească şi să delimiteze precis competenţele generale şi de specialitate pe domenii de studii universitare de licenţă, să asigure compatibilitatea cu cadrul naţional de calificări şi cu planuri şi programe de studii similare din state ale Uniunii Europene şi din alte state ale lumii, ponderea disciplinelor fiind exprimată în credite de studii ECTS.* |  |
| *3. Disciplinele de studii cuprinse în planul de învăţământ au fişe în care sunt precizate obiectivele disciplinei, conţinutul tematic de bază, repartizarea numărului de ore de curs, seminar şi activităţi aplicative etc. pe teme, sistemul de evaluare a studenţilor, bibliografia minimală, în concordanţă cu macheta (Anexa 3), a metodologiei de implementare a Cadrului naţional al calificărilor din învăţământul superior (CNCIS).* |  |
| *4. Nomenclatorul disciplinelor cuprinse în planul de învăţământ şi conţinutul acestor discipline, precizat prin programele analitice, corespund domeniului de licenţă şi programului de studii pentru care s-au elaborat planurile de învăţământ respective şi sunt conforme misiunii declarate.* |  |
| *5. Anul universitar este structurat pe două semestre a câte 14 săptămâni în medie, cu 20 – 28 ore / săptămână, pentru ciclul I studii universitare de licenţă, în funcţie de domeniile de pregătire universitară, cu exceptia programelor de studii din domeniile reglementate la nivelul Uniunii Europene.* |  |
| *6. Fiecare semestru are câte 30 de credite de studiu transferabile în sistemul European (ECTS) pentru disciplinele obligatorii, indiferent de forma de învăţământ.*  |  |
| *7. Disciplinele facultative, indiferent de semestrul de studii în care sunt prevăzute în planul de învăţământ, se încheie cu formă de evaluare, iar punctele credit care li se atribuie sunt peste cele 30 ale semestrului respectiv.* |  |
| *8. Raportul dintre orele de curs şi cele privind activităţile didactice aplicative (seminarii, laboratoare, proiecte, stagii de practică etc.) este de 1/1, cu o abatere admisă de ± 20 %, cu exceptia programelor de studii din domeniile reglementate la nivelul Uniunii Europene* |  |
| *9. În programul de studii universitare de licenţă pentru care s-a elaborat planul de învăţământ sunt prevăzute stagii de practică de 2 – 3 săptămâni pe an, începând, de regulă, cu anul II de studii, precum şi stagii pentru elaborarea lucrării de licenţă, în ultimul an de studii.* |  |
| *10. Pentru stagiile de practică, instituţia de învăţământ superior a încheiat convenţii de colaborare, contracte sau alte documente cu unităţile baze de practică.* |  |
| *11. Cel puţin 50 % din formele de verificare ale disciplinelor de studii prevăzute în planul de învăţământ sunt examene.* |  |
| **V. STUDENŢII** |  |
| *1. Recrutarea studenţilor se face prin proceduri de admitere proprii.* |  |
| *2. Înscrierea la concursul de admitere se face pe baza diplomei de bacalaureat sau a altor acte de studii echivalente.* |  |
| *3. Formaţiile de studiu (serii, grupe, subgrupe) sunt astfel dimensionate încât să asigure desfăşurarea eficientă a procesului de învăţământ.* |  |
| *4. Din orarul facultăţii pentru programul de studii supus evaluării rezultă posibilitatea desfăşurării normale a procesului de învăţământ, în condiţiile legii.* |  |
| *5. Promovabilitatea studenţilor pe fiecare an de studiu este de cel puţin 40 % din numărul total de studenţi înscrişi anul respectiv.* |  |
| *6. Rezultatele obţinute de student pe parcursul şcolarizării sunt înscrise în Registrul matricol şi atestate prin Suplimentul la diplomă.*  |  |
| *7. Instituţia are reglementată procedura de promovare a studentului dintr-un an de studiu în altul, în funcţie de creditele de studiu (ECTS) acumulate, precum şi procedura de promovare a doi ani de studiu într-un singur an.* |  |
| *8. Transferul studenţilor între instituţiile de învăţământ superior, facultăţi şi specializări este reglementat prin regulamente interne şi nu se efectuează pe parcursul anului de învăţământ.* |  |
| *9. Primele trei serii de absolvenţi au susţinut examenul de licenţă la instituţii acreditate desemnate de ARACIS, cu comisii din care nu au făcut parte cadrele didactice care le-au predat sau seminarizat.* |  |
| *10. Instituţia face dovada: a) că minimum 51 % din totalul absolvenţilor fiecăreia din primele trei serii de absolvenţi / fiecăreia din seriile de absolvenţi ulterioare precedentei evaluări externe, după caz, au promovat examenul de licenţă şi b) că a elaborat proceduri pentru urmărirea în carieră a absolvenţilor, le aplică şi elaborează rapoarte anuale pe care le face publice, inclusiv pe site-ul universităţii.*  |  |
| *11. Conferirea certificatelor şi a diplomelor de studii respectă legislaţia în vigoare.* |  |
| VI. CERCETAREA ŞTIINŢIFICĂ |  |
| *1. Facultatea sau departamentul coordonator al programului de studii universitare de licenţă dispune de un plan de cercetare ştiinţifică care este integrat în planul de cercetare al instituţiei de învăţământ superior.* |  |
| *2. Temele de cercetare cuprinse în plan se înscriu în aria ştiinţifică a domeniului de licenţă în care se încadrează programul de studii supus evaluării.* |  |
| *3. Personalul didactic propriu desfăşoară activităţi de cercetare ştiinţifică în domeniul disciplinelor cuprinse în norma/normele didactice pe care o/le acoperă.* |  |
| *4. Personalul didactic şi de cercetare propriu desfăşoară activităţi de cercetare ştiinţifică valorificate prin publicaţii în reviste de specialitate sau edituri din ţară sau din străinătate, indexate în baze de date sau recunoscute de către comunitatea ştiinţifică din domeniu, comunicări ştiinţifice prezentate la sesiuni, simpozioane, seminarii etc. din ţară şi/sau străinătate, rapoarte de cercetare, de expertiză, de consultanţă etc., pe bază de contracte sau convenţii încheiate cu parteneri din ţară şi/sau străinătate, cu evaluare atestată de către comisii de specialitate etc.* |  |
| *5. Rezultatele cercetării ştiinţifice efectuate în cadrul laboratoarelor de cercetare proprii structurii de învăţământ supuse evaluării sunt valorificate prin lucrări ştiinţifice publicate, brevete etc.* |  |
| *6. Facultatea organizează periodic, cu cadrele didactice, cercetătorii şi absolvenţii, sesiuni ştiinţifice, simpozioane, conferinţe, mese rotunde, iar comunicările sunt publicate în buletine ştiinţifice cotate ISBN, ISSN sau în volume dedicate activităţii organizate.* |  |
| *7. Universitatea/Facultatea/Departamentul dispune de un centru de cercetare ştiinţifică în domeniu cu rezultate recunoscute de comunitatea ştiinţifică.* |  |
| *8. Universitatea dispune de editură proprie pentru publicaţii cu ISSN şi ISBN.* |  |
| *9. Personalul didactic şi de cercetare este implicat în granturi de cercetare naţionale şi internaţionale.* |  |
| *10. Fiecare cadru didactic şi cercetător are anual cel puţin o publicaţie sau o realizare didactică ori ştiinţifică în domeniul disciplinelor predate.* |  |
| *11. Dotarea laboratoarelor corespunde exigenţelor temelor abordate. Echipamentele existente permit realizarea unor cercetări de anvergură pe plan naţional şi internaţional.* |  |
| VII. BAZA MATERIALĂ |  |
| *1. Instituţia de învăţământ superior face dovada cu acte corespunzatoare (acte de proprietate, contracte de închiriere, inventare, facturi etc.) că pentru programul de studii supus evaluării dispune de spaţii adecvate procesului de învăţământ în proprietate sau prin închiriere.* |  |
| *2. Instituţia de învăţământ superior face dovada că dispune de laboratoare proprii sau închiriate, cu dotarea corespunzătoare pentru toate disciplinele cu caracter obligatoriu din planul de învăţământ care au prevăzute activităţi de acest gen.* |  |
| *3. Instituţia de învăţământ superior face dovada că dispune de soft-uri corespunzătoare disciplinelor de studiu din planul de învăţământ şi că posedă licenţă de utilizare a acestora.* |  |
| *4. Instituţia de învăţământ superior face dovada că dispune de bibliotecă dotată cu sală de lectură şi fond de carte propriu, corespunzător disciplinelor prevăzute în planurile de învăţământ pe cicluri de studii universitare (licenţă şi masterat).* |  |
| *5. Capacitatea spaţiilor de învăţământ pentru programul de studii supus evaluării este de: minim 1 mp./loc, în sălile de curs; minim 1,4 mp./loc, în sălile de seminar; minim 1,5 mp./loc, în sălile de lectură din biblioteci; minim 2,5 mp./loc în laboratoarele de informatică şi în cele ale disciplinelor de specialitate care utilizează calculatorul; minim 4 mp./loc, în laboratoarele disciplinelor cu caracter tehnic, experimental, de proiectare etc.* |  |
| *6. Numărul de locuri în sălile de curs, seminar şi laborator este corelat cu mărimea formaţiilor de studiu (serii, grupe, subgrupe etc.), conform normativelor Ministerului Educaţiei Naţionale.* |  |
| *7. Se asigură desfăşurarea lucrărilor aplicative la disciplinele de specialitate din planurile de învăţământ în laboratoare dotate cu tehnică de calcul, astfel încât la nivelul unei formaţii de studiu să existe câte un calculator la cel mult 2 studenţi.* |  |
| *8.Bibliotecile instituţiei de învăţământ fie asigură un număr de locuri în sălile de lectură corespunzător cu cel puţin 10% din numărul total al studenţilor, fie accesul electronical studentilor la baze de date, in campusul universitatii.* |  |
| *9. Fondul de carte propriu din literatura de specialitate română şi străină există într-un număr de exemplare suficient pentru a acoperi integral disciplinele din planurile de învăţământ şi din care cel puţin 50% reprezintă titluri de carte sau cursuri de specialitate pentru domeniul supus evaluării, apărute în ultimii 10 ani în edituri recunoscute, sau este oferit acces electronic la baze de date.* |  |
| *10. Fondul de carte din biblioteca proprie există într-un număr suficient de exemplare pentru acoperirea necesităţilor tuturor studenţilor aflaţi în ciclul şi anul de studiu la care este prevăzută disciplina respectivă.* |  |
| *11.Bibliotecile instituţiei de învăţământ asigură un număr suficient de abonamente la publicaţii şi periodice româneşti şi străine, corespunzător misiunii asumate.* |  |
| *12.În ansamblu, baza materială a instituţiei de învăţământ superior supuse evaluării corespunde standardelor care asigură desfăşurarea unui proces de învăţământ de calitate.* |  |
| VIII. activitatea financiară  | *Se evaluează şi se completează numai în următoarele cazuri:**Dacă la data evaluării programului de studii IÎS nu a fost încă supusă evaluării instituţionale;**Dacă în urma evaluării instituţionale precedente, instituţiei i s-a acordat calificativul „încredere” sau „grad de încredere limitat”*  |
| *1. Instituţia solicitantă trebuie să facă dovada că dispune de buget propriu de venituri şi cheltuieli pentru activitatea de învăţământ superior, cod fiscal şi cont la bancă, altele decât cele ale fundaţiei sau asociaţiei în cadrul căreia funcţionează.* | UBB dispune de buget propriu (Anexa A.3.1c – Buget 2013), cod fiscal și cod la bancă (Anexa A.3-2 Cerificat de inregistrare fiscala). A se vedea și Raport, Secțiunea 1.4.2. |
| *2. Instituţia de învăţământ superior trebuie să facă dovada că a utilizat în perioada funcţionării provizorii cel puţin 30% din veniturile obţinute în fiecare an pentru investiţii în baza materială proprie.* | Nu este cazul. |
| *3. Instituţia de învăţământ superior trebuie să facă dovada că în perioada funcţionării provizorii şi-a organizat contabilitate proprie întocmind registrul inventar, bilanţ contabil, cont de execuţie bugetară şi raport de gestiune, din care rezultă că cheltuielile efectuate sunt în concordanţă cu legislaţia în vigoare, veniturile încasate şi destinaţia lor, precum şi caracterul non-profit al acesteia.* | Nu este cazul. |
| *4. Taxele şcolare ale studenţilor sunt calculate în concordanţă cu costurile medii de şcolarizare pe an universitar din învăţământul public finanţat de la buget şi sunt aduse la cunoştinţa studenţilor prin diferite mijloace de comunicare.* | Taxele şcolare (3000RON) ale studenţilor se corelează cu finanţarea per student 2580 RON și sunt publicate pe site-ul FMI http://www.cs.ubbcluj.ro/taxe-valabile-pentru-anul-universitar-2013-2014/ |
| *5. Studenţii sunt informaţi despre posibilităţile de asistenţă financiară din partea instituţiei şi despre modul de utilizare a taxelor.* | Regulamentele și afișele de la aviziere asigură informarea studenților despre posibilităţile de asistenţă financiară din partea instituţiei şi despre modul de utilizare a taxelor. De asemenea, aceste informații sunt publicate pe site-ul FMI <http://www.cs.ubbcluj.ro/taxe-valabile-pentru-anul-universitar-2013-2014> |
| *6. După trei cicluri de şcolarizare ulterioare înfiinţării prin lege, instituţia de învăţământ superior trebuie să facă dovada că dispune în proprietate de cel puţin 70% din spaţiile de învăţământ cu toate dotările necesare acestora.* | Nu este cazul. |
| IX. activitatea managerială şi structurile instituţionale  | *Se evaluează şi se completează numai în următoarele cazuri:**Dacă la data evaluării programului de studii IÎS nu a fost încă supusă evaluării instituţionale;**Dacă în urma evaluării instituţionale precedente, instituţiei i s-a acordat calificativul „ încredere” sau „ grad de încredere limitat”* |
| *1. Instituţia de învăţământ superior trebuie să facă dovada că au fost respectate dispoziţiile legale pentru alegerea organelor colective de conducere (consiliul facultăţii şi senat) precum şi a cadrelor de conducere de la nivelul catedrelor şi departamentelor, respectiv a şefilor de departamente, facultăţilor (decan, prodecan, secretar ştiinţific şi a directorilor) şi instituţiei (rector, prorector, secretar ştiinţific).* |  |
| *2. Instituţia de învăţământ superior trebuie să facă dovada că dispune de Cartă universitară, Regulament de Ordine Interioară şi Regulament pentru activitatea profesională a studenţilor.* |  |
| *3. Instituţia de învăţământ superior trebuie să facă dovada că s-au respectat condiţiile legale pentru publicarea şi ocuparea prin concurs a posturilor didactice.* |  |
| *4. Instituţia de învăţământ superior trebuie să facă dovada organizării evidenţei activităţii profesionale a studenţilor în conformitate cu legislaţia aplicabilă Ministerului Educaţiei Naţionale în domeniu, pe formulare omologate în acest sens (cataloage, centralizatoare, registre matricole, foi matricole, diplome etc.).* |  |
| *5. În perioada de funcţionare ulterioară precedentei evaluări externe, instituţia de învăţământ superior a respectat standardele care au stat la baza acordării autorizaţiei provizorii de funcţionare/acreditării/menţinerii acreditării – după caz.* |  |

***B) STANDARDE ŞI INDICATORI DE PERFORMANŢĂ generali şi specifici***

|  |  |
| --- | --- |
| I. CAPACITATEA INSTITUŢIONALĂ | *CONSTATĂRI*  |
| *CRITERIUL A.1.: STRUCTURILE INSTITUŢIONALE, ADMINISTRATIVE ŞI MANAGERIALE* |  |
| *Standarde: Misiune, obiective şi integritate academică* |  |
| *1. Instituţia de învăţământ superior are un cod al eticii şi integrităţii academice prin care apără valorile libertăţii academice, ale autonomiei universitare şi ale integrităţii etice şi dispune de practici şi mecanisme clare pentru aplicarea codului.* |  |
| *2.* *Instituţia de învăţământ superior dispune de practici de auditare internă cu privire la principalele domenii ale activităţii universitare, pentru a se asigura că angajamentele pe care şi le-a asumat sunt respectate riguros, în condiţii de transparenţă publică.* |  |
| II. EFICACITATE EDUCAŢIONALĂ |  |
| ***CRITERIUL B.1.: CONŢINUTUL PROGRAMELOR DE STUDIU*** |  |
| *Standarde: Admiterea studenţilor* |  |
| *1. Instituţia aplică o politică transparentă a recrutării şi admiterii studenţilor, anunţată public cu cel puţin 6 luni înainte de aplicare. Admiterea se bazează exclusiv pe competenţele academice ale candidatului şi nu aplică niciun fel de criterii discriminatorii.* |  |
| *Standarde: Structura şi prezentarea programelor de studiu* |  |
| *1. Un program de studiu este prezentat sub forma unui pachet de documente care include: misiunea, obiectivele generale şi specifice ale programului, planul de învăţământ, fişele disciplinelor, competenţele scontate ale absolvenţilor.* |  |
| *2. Fişele disciplinelor de învăţământ precizează rezultatele în învăţare exprimate sub forma competenţelor cognitive, tehnice sau profesionale şi afectiv-valorice care sunt realizate de fiecare disciplină.* |  |
| *3. Modul de examinare şi evaluare la fiecare disciplină este realizat ţinând cont de rezultatele în învăţare/competenţele programate.* |  |
| *4. Modul de organizare şi conţinutul examenului de finalizare a studiilor se bazează pe un examen sumativ, care certifică asimilarea competenţelor cognitive şi profesionale conform calificării universitare.* |  |
| *5. Programele de studiu sunt unitare ca structură, indiferent de forma de învăţământ, dar se diferenţiază în realizare, în funcţie de mijloacele specifice utilizate în forma de învăţământ respectivă.* |  |
| *6. Relevanţa cognitivă şi profesională a programelor de studiu este definită în funcţie de ritmul dezvoltării cunoaşterii şi tehnologiei din domeniu şi de cerinţele pieţei muncii şi ale calificărilor.* |  |
| *7. Facultatea dispune de mecanisme pentru analiza colegială anuală a activităţii cunoaşterii transmise şi asimilate de studenţi şi pentru analiza schimbărilor care se produc în profilurile calificărilor şi în impactul acestora asupra organizării programului de studiu.* |  |
| ***CRITERIUL B.2.: REZULTATELE ÎNVĂŢĂRII*** |  |
| *Standarde: Valorificarea calificării universitare obţinute* |  |
| *1. Cel puţin 40% dintre absolvenţi sunt angajaţi în termen de doi ani de la data absolvirii la nivelul calificării universitare şi sunt încadraţi cu contract de muncă legal pe posturi corespunzătoare specializării obţinute la absolvire.* |  |
| *2. Cel puţin 20% dintre absolvenţii ultimelor două promoţii ale studiilor universitare de licenţă sunt admişi la studii universitare de masterat, indiferent de domeniu.* |  |
| *3. Mai mult de 50% dintre studenţi apreciază pozitiv mediul de învăţare/dezvoltare oferit de către universitate şi propriul lor traseu de învăţare.*  |  |
| *4. Principala responsabilitate a cadrului didactic este proiectarea metodelor şi a mediilor de învăţare centrate pe student, cu accent asupra responsabilităţii de a le forma competenţele generale şi specifice.* |  |
| *5 Relaţia dintre student şi profesor este una de parteneriat, în care fiecare îşi asumă responsabilitatea atingerii rezultatelor învăţării. Rezultatele învăţării sunt explicate şi discutate cu studenţii din perspectiva relevanţei acestora pentru dezvoltarea lor.* |  |
| *6. Cadrele didactice folosesc resursele noilor tehnologii (ex. e-mail, pagină personală de web pentru tematică, bibliografie, resurse în format electronic şi dialog cu studenţii) şi materiale auxiliare, de la tablă, la flipchart şi videoproiector.*  |  |
| *7. Cadrele didactice au ore de permanenţă la dispoziţia studenţilor şi personalizează îndrumarea la cererea studentului. Există îndrumători sau tutori de an sau alte forme de asociere între un cadru didactic şi un grup de studenţi.* |  |
| ***CRITERIUL B.3.: ACTIVITATEA DE CERCETARE ŞTIINŢIFICĂ*** |  |
| *Standarde: Programe de cercetare* |  |
| *1. Strategia pe termen lung şi programele pe termen mediu şi scurt privind cercetarea sunt adoptate de Senat şi Consiliile facultăţilor, odată cu specificarea practicilor de obţinere şi de alocare ale resurselor de realizare şi a modalităţilor de valorificare.* |  |
| *2. Cercetarea dispune de resurse financiare suficiente pentru a realiza obiectivele propuse.* |  |
| *3. Cercetarea dispune de resurse logistice suficiente pentru a realiza obiectivele propuse.* |  |
| *4. Cercetarea dispune de resurse umane suficiente pentru a realiza obiectivele propuse.* |  |
| III. MANAGEMENTUL CALITĂŢII |  |
| ***CRITERIUL C.2.: PROCEDURI PRIVIND INIŢIEREA, MONITORIZAREA ŞI REVIZUIREA PERIODICĂ A PROGRAMELOR ŞI ACTIVITĂŢILOR DESFĂŞURATE*** |  |
| *Standarde: Aprobarea, monitorizarea şi evaluarea periodică a programelor de studiu şi diplomelor ce corespund calificărilor* |  |
| *1. Există şi se aplică un regulament privitor la iniţierea, aprobarea, monitorizarea şi evaluarea periodică a programelor de studiu.* |  |
| *2. Programele de studiu sunt elaborate în funcţie de cerinţele calificării universitare, iar diplomele sunt emise în concordanţă cu prevederile legale.* |  |
| ***CRITERIUL C.3.: PROCEDURI OBIECTIVE ŞI TRANSPARENTE DE EVALUARE A REZULTATELOR ÎNVĂŢĂRII*** |  |
| *Standarde: Evaluarea studenţilor* |  |
| *1. Facultatea are un regulament privind examinarea şi notarea studenţilor, care este aplicat în mod riguros şi consecvent. La examinare participă, pe lângă titularul cursului, cel puţin încă un alt cadru didactic de specialitate.*  |  |
| *2. Fiecare curs este astfel proiectat încât să îmbine predarea, învăţarea şi examinarea. Procedeele de examinare şi evaluare a studenţilor sunt centrate pe rezultatele învăţării şi anunţate studenţilor din timp şi în detaliu.* |  |
| ***CRITERIUL C.4.: PROCEDURI DE EVALUARE PERIODICĂ A CALITĂŢII CORPULUI PROFESORAL*** |  |
| *Standarde: Calitatea personalului didactic şi de cercetare* |  |
| *1. În funcţie de specificul programului de studiu, facultatea stabileşte acel raport pe care îl consideră optim pentru obiectivele şi nivelul propriu al calităţii academice între numărul de cadre didactice titulare cu norma de bază în universitate şi numărul total de studenţi înmatriculaţi, în conformitate cu bunele practici universitare în domeniul în care se încadrează programul. În evaluarea calităţii se consideră că un cadru didactic are norma de bază într-o singură universitate.* |  |
| *2. Evaluarea colegială este organizată periodic, fiind bazată pe criterii generale şi pe preferinţe colegiale.* |  |
| *3. Există un formular de evaluare de către studenţi a tuturor cadrelor didactice, aprobat de Senat, care se aplică după fiecare ciclu semestrial de instruire şi ale cărui rezultate sunt confidenţiale, fiind accesibil doar decanului, rectorului şi persoanei evaluate.* |  |
| *4. Cadrul didactic se autoevaluează şi este evaluat anual de către şeful de departament.* |  |
| ***CRITERIUL C.5.: ACCESIBILITATEA RESURSELOR ADECVATE ÎNVĂŢĂRII*** |  |
| *Standarde: Resurse de învăţare şi servicii studenţeşti* |  |
| *1. Fiecare cadru didactic dispune de strategii actualizate de predare pentru fiecare curs, conforme cu programul de studiu, caracteristicile studenţilor, forma de învăţământ şi criteriile de calitate predefinite.* |  |
| *2. Facultatea dispune de programe de stimulare a studenţilor cu performanţe înalte în învăţare şi de recuperare a celor cu dificultăţi în învăţare.* |  |
| *3. Facultatea, prin universitate, dispune de un număr minim de servicii sociale, culturale şi sportive pentru studenţi, cum sunt: spaţii de cazare pentru cel puţin 10 % din studenţi, bază sportivă, diferite servicii de consiliere, care dispun de un management eficient.* |  |
| ***CRITERIUL C.6.: BAZA DE DATE ACTUALIZATĂ SISTEMATIC, REFERITOARE LA ASIGURAREA INTERNĂ A CALITĂŢII*** |  |
| *Standarde: Sisteme de informaţii* |  |
| *1. Instituţia are la nivelul facultăţii un sistem informatic care facilitează colectarea, prelucrarea şi analiza datelor şi informaţiilor relevante pentru evaluarea şi asigurarea instituţională a calităţii.* |  |
| ***CRITERIUL C.7.: TRANSPARENŢA INFORMAŢIILOR DE INTERES PUBLIC CU PRIVIRE LA PROGRAMELE DE STUDII ŞI, DUPĂ CAZ, CERTIFICATELE, DIPLOMELE ŞI CALIFICĂRILE OFERITE*** |  |
| *Standarde: Informaţie publică* |  |
| *1. Facultatea trebuie să ofere informaţii şi date, cantitative şi/sau calitative, actuale şi corecte, despre calificările, programele de studiu, diplomele, personalul didactic şi de cercetare, facilităţile oferite studenţilor şi despre orice aspecte de interes pentru public, în general, şi pentru studenţi, în special.* |  |
| ***CRITERIUL C.8.: FUNCŢIONALITATEA STRUCTURILOR DE ASIGURARE A CALITĂŢII EDUCAŢIEI, CONFORM LEGII*** |  |
| *Standarde: Structura instituţională de asigurare a calităţii educaţiei este conformă prevederilor legale şi îşi desfăşoară activitatea permanent.* |  |
| *1. Există la nivelul facultăţii o comisie pentru evaluarea şi asigurarea calităţii.* |  |
| *2. Procedurile şi activităţile de evaluare privind calitatea educaţiei au fost elaborate şi aprobate de Senatul universitar. Comisia elaborează Raportul anual de evaluare internă şi îl face public prin afişare sau publicare, inclusiv în format electronic, şi formulează propuneri de îmbunătăţire a calităţii educaţiei.* |  |